Hati ya kufanya muhtasari: Kenyatta amekuwa akiwakosoa mawaziri wake hadharani

Imeanza kuaminika sasa kuwa likizo hii ambayo Rais ameitoa inaweza kuwa likizo kabla ya mabadiliko katika baraza la mawaziri.

Fununu hizi zinatoka na ukweli kwamba katika siku za hivi karibuni, Rais Kenyatta amekuwa akiwazomea na kuwakaripia mawaziri wake hadharani na kuwataja kwa majina kuhusiana na utendakazi wao katika wizara mbali mbali.

Aidha, ripoti na uvumi kuhusu mabadiliko katika baraza la mawaziri nchini Kenya umekuwepo kwa muda mrefu sasa huku ikiaminika kuwa baadhi ya mawaziri hawamsaidii katika kufikia ajenda zake kuu nne na jinsi atakavyokumbukwa ikikumbukwa kwamba hiki ni kipindi chake cha mwisho uongozini.

Rais Kenyatta amekuwa akiwaonya mawaziri wake kuwa hataweza kuvumilia uvivu katika utendakazi wao.

Zaidi inasemekana kuwa Rais Kenyatta amekuwa akiwakaripia mawaziri hao kwenye mikutano naye jambo ambalo limewafanya baadhi yao kuogopa kupokea simu kutoka kwa Rais. 

Mtindo huu mpya wa kuwakaripia mawaziri wake kisiri na hadharani ili kuhakikisha kuwa ajenda zake uongozini zinafikiwa umewafanya wengi kubaki na maswali mengi kuhusu hatima ya mawaziri waliopo.

 Baadhi ya mawaziri ambao wamekaripiwa hadharani siku za hivi karibuni ni pamoja na Waziri wa michezo, utamaduni na turathi Mohamed Echesa, Waziri wa Kilimo Mwangi Kiunjuri, waziri wa fedha Henry Rotich na Waziri wa Afya Sicily Kariuki.

Rais Kenyatta pia alilifokea baraza zima la mawaziri wakati alipozindua kikosi maalum cha kulinda pwani ya Kenya maarufu Kenya Coast Guard akieleza kuwa hata hilo lilikuwa wazo lake pamoja na mkuu wa majeshi ya Kenya Jenerali Samson Mwathethe akihofia kuwa mawaziri wake wangependa kuibia umma.

Inasemekana kuwa vita dhidi ya ufisadi, utendakazi mbaya, uhusiano wa karibu kati ya Rais Kenyatta na kiongozi wa upinzani Raila Odinga, ukosefu wa uzito wa kisiasa na haja ya kuweza kuwa na uwakilishi na maeneo mbali mbali katika baraza la mawaziri ni masuala muhimu yatakayosukuma kutokea mabadiliko katika baraza la mawaziri ambalo huenda likawaathiri...\nMuhtasari katika lugha sawa na hati:
Rais Uhuru Kenyatta aliwapa mawaziri wake likizo ya Krisimasi huku kukiwa na uvumi na ukisiaji kuhusu kuwepo kwa mabadiliko katika baraza la mawaziri ukiendelea kukua mwingi.